b'\n_START_ARTICLE_\nValenwood\n_START_PARAGRAPH_\nValenwood\xc2\xa0\xe2\x80\x93 provincija Tamriel \xc5\xbeemyno pietvakariuose, kurios teritorijoje vyksta The Elder Scrolls serijos \xc5\xbeaidim\xc5\xb3 veiksmas. Ji ribojasi su Elsweyr ir Cyrodiil provincijomis. Valenwood apgyvendinta bosmer\xc5\xb3 ras\xc4\x97s atstovais. Pirmieji \xc4\xaf provincij\xc4\x85 gyventi atvyko bosmer\xc5\xb3 prot\xc4\x97viai aldmerai.\n_START_SECTION_\nIstorija\n_START_PARAGRAPH_\nValenwood visais laikais buvo gausi gyv\xc5\xabnijos ir augalijos provincija, pirmieji ir \xc5\xa1iuolaikiniai jos gyventojai niekada nekenk\xc4\x97 provincijos gamtai, nes j\xc5\xb3 prot\xc4\x97viai vis\xc4\x85 gyvenim\xc4\x85 garbino mi\xc5\xa1ko diev\xc4\x85 Y\xe2\x80\x99ffre, gamtos globotoj\xc4\x85._NEWLINE_Pirmosios eros prad\xc5\xbeioje Camoran dinastijos karalius Eplear suvienijo bosmer\xc5\xb3 gentis ir leido ayleid\xc5\xb3 rasei gyventi kartu su bosmerais. 340\xc2\xa0m. jis sudar\xc4\x97 prekybin\xc4\x99 sutart\xc4\xaf su Tamriel imperij\xc4\x85, ta\xc4\x8diau ji buvo trumpalaik\xc4\x97, nes d\xc4\x97l prana\xc5\xa1o Marukh kilo nesutarimai su imperij\xc4\x85 ir s\xc4\x85my\xc5\xa1is provincijoje._NEWLINE_Pirmosios eros 2714\xc2\xa0m. nesutarim\xc5\xb3 banga suma\xc5\xbe\xc4\x97jo, nes Valenwood provincijoje paplito maras ir Camoran dinastijos valdymas nusilpo. Bosmerai tapo i\xc5\xa1tikimi imperijai\xe2\x80\xa6_NEWLINE_Antrosios eros 430\xc2\xa0m. Camoran dinastija band\xc4\x97 atkurti savo vald\xc5\xbei\xc4\x85, jos nariai sudar\xc4\x97 taikos sutart\xc4\xaf su Summerset Isle provincij\xc4\x85 ir tai pad\xc4\x97jo apginti Valenwood nuo prie\xc5\xa1\xc5\xb3, kurie band\xc4\x97 u\xc5\xbeimti provincijos teritorij\xc4\x85. Vald\xc5\xbeios pirminink\xc5\xb3 gretas sudar\xc4\x97 karalius Thalmor, bosmer\xc5\xb3 vadai ir altmer\xc5\xb3 diplomat\xc5\xb3 kongresas._NEWLINE_250 met\xc5\xb3 Valenwood provincijoje vyravo taika, ta\xc4\x8diau Valenwood vis tiek atiteko imperijai, bet provincij\xc4\x85 vald\xc4\x97 Camoran dinastijos karalius. V\xc4\x97liau provincijos teritorijoje prasid\xc4\x97jo imperijos karai, kurie nusiaub\xc4\x97 dal\xc4\xaf provincijos \xc5\xbeemi\xc5\xb3. Bosmerai buvo nepatenkinti savo vald\xc5\xbeia._NEWLINE_Tre\xc4\x8diosios eros 249\xc2\xa0m. pasirod\xc4\x97 naujas pretendentas \xc4\xaf Camoran dinastijos sost\xc4\x85\xe2\x80\xa6 Naikindamas visus, naujasis Valenwood karalius nutar\xc4\x97 u\xc5\xbeimti naujas teritorijas ir nusiunt\xc4\x97 savo armij\xc4\x85 \xc4\xaf \xc5\xa1iaur\xc4\x99, \xc4\xaf High Rock ir Hammerfell provincijas, ta\xc4\x8diau tre\xc4\x8diosios eros 267\xc2\xa0m. jo kariuomen\xc4\x97 buvo sutriu\xc5\xa1kinta. Valenwood provincija prarado taik\xc4\x85\xe2\x80\xa6_NEWLINE_Po daugelio nereik\xc5\xa1ming\xc5\xb3 m\xc5\xab\xc5\xa1i\xc5\xb3, provincijos gyventojai prad\xc4\x97jo palikti miestus ir \xc4\x97m\xc4\x97 gyventi mi\xc5\xa1kuose, sugr\xc4\xaf\xc5\xbedami \xc4\xaf j\xc5\xb3 ankstyv\xc4\x85sias tradicijas._NEWLINE_Dabar Valenwood provincijoje ramu, bet buvusi\xc5\xb3 konflikt\xc5\xb3 \xc5\xbeym\xc4\x97s labai patebimos.\n_START_SECTION_\nGeografija\n_START_PARAGRAPH_\nValenwood provincijoje gausu augalijos ir gyv\xc5\xabnijos r\xc5\xab\xc5\xa1i\xc5\xb3, visur auga g\xc4\x97l\xc4\x97s, dideli med\xc5\xbeiai, po mi\xc5\xa1kus vaik\xc5\xa1to kentaurai, basiliksai ir minotaurai. Did\xc5\xbei\xc4\x85j\xc4\x85 teritorij\xc4\x85 provincijoje u\xc5\xbeima d\xc5\xbeiungl\xc4\x97s ir apaugusios \xc5\xbealumos pievos. Provincijos vakaruose Abecean j\xc5\xabra. Valenwood gyventojai gyvena namuose su labai gra\xc5\xbeiais sodais.\n_START_SECTION_\nPolitin\xc4\x97 sistema\n_START_PARAGRAPH_\nValenwood provincijoje monarchin\xc4\x97 politin\xc4\x97 sistema, provincij\xc4\x85 valdo Tamriel \xc5\xbeemyno imperija ir tam tikra bosmer\xc5\xb3 ras\xc4\x97s \xc5\xa1eimos dinastija.'